Robert Paredes

Robert Paredes (10. helmikuuta 1948 San Diego, Kalifornia, Yhdysvallat – 20. elokuuta 2005 Coralville, Iowa, Yhdysvallat) oli yhdysvaltalainen säveltäjä, puhallinsoittaja ja kuvataiteilija. Hän aloitti sävellysopintonsa San Diegon osavaltionyliopistossa David Ward-Steinmanin johdolla. Myöhemmin hän opiskeli useita aineita Iowan yliopistossa, josta hän sai Master of Arts -arvon vuonna 1989 ja filosofian tohtorin arvon 1990. Iowassa Paredes sai muun muassa elektronisen musiikin opetusta Kenneth Gaburolta.The Living Composers Project: Robert Paredes

Paredes esiintyi huilistina, klarinetistina ja saksofonistina. Hän esitti puhaltimilla taidemusiikkia, jazzia ja lisäksi muun muassa klezmertyylistä musiikkia. Hänen soittoaan kuullaan useilla levytyksillä. Myös Paredesin kuvataidetta esiteltiin näyttelyissä Yhdysvalloissa. Hän kirjoitti muun muassa esseitä.

Paredes opetti Iowan yliopistossa sävellystä, jazzimprovisaatiota ja transkriptointia. Hän myös johti siellä elektronisen musiikin studiota. Hänen sävellystensä joukossa on muun muassa elektroakustisia teoksia.

Paredesilla oli taiteilijaresidenssejä Yhdysvalloissa, Australiassa ja Brasiliassa. Viimeisen sävellyksensä hän sävelsi uruille (Fleeting Ecologies in an Ontology of Halting). Hän kuoli syöpään 2005.Robert Paredes (Arkistoitu versio)

 Lähteet 

Luokka:Yhdysvaltalaiset säveltäjät
Luokka:Yhdysvaltalaiset huilistit
Luokka:Yhdysvaltalaiset klarinetistit
Luokka:Yhdysvaltalaiset saksofonistit
Luokka:Yhdysvaltalaiset jazzmuusikot
Luokka:Vuonna 1948 syntyneet
Luokka:Vuonna 2005 kuolleet